Document ID: 32002R0492

A BIZOTTSÁG 492/2002/EK RENDELETE
(2002. március 19.)
az 1254/1999/EK tanácsi rendeletnek a marhahús-felvásárlás tekintetében történő alkalmazására vonatkozó részletes szabályok megállapításáról szóló 562/2000/EK rendelettől való eltérésről és a marhahús ajánlati felhívás útján történő felvásárlásáról szóló 1627/89/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2345/2001/EK bizottsági rendelettel[1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre[2] és különösen annak 47. cikke (8) bekezdésére,
mivel:
(1) A legutóbb az 1564/2001/EK rendelettel[3] módosított 562/2000/EK bizottsági rendelet[4] megállapítja a marhahús-felvásárlás tekintetében az 1254/1999/EK tanácsi rendelet részletes alkalmazási szabályait. Különösen a 10. cikk és a 16. cikk (2) bekezdése határozza meg külön-külön az ajánlatok benyújtására és a szállításra vonatkozó időszakot. Gyakorlati okokból szükséges visszavonni 2002 márciusának pályázati felhívását, és megváltoztatni 2002 második negyedévének második pályázata esetében a szállítás végső határidejét tekintettel azokra a napokra, amelyek 2002 első és második negyedévében munkaszüneti napra esnek. Ezért az 562/2000/EK rendelettől el kell térni.
(2) A legutóbb a 238/2002/EK rendelettel[5] módosított, a marhahús ajánlati felhívás útján történő felvásárlásáról szóló, 1989. június 9-i 1627/89/EGK bizottsági rendelet[6] megnyitja az ajánlati felhívás útján történő felvásárlást bizonyos tagállamokban vagy egy tagállam bizonyos régióiban egyes minőségi csoportok számára. A legutóbb a 2579/2001/EK rendelettel[7] módosított 1209/2001/EK bizottsági rendelet[8] bevezet számos az 562/2000/EK rendelettől való eltérést annak érdekében, hogy a piacon szarvasmarhák szivacsos agyvelőbántalmához (BSE) kapcsolódóan bekövetkezett események és az azt követő ragadós száj- és körömfájás kitörésének eredményeként kialakult rendkívüli helyzetet meg tudják oldani. Különösképpen további termékeket is át lehet venni az intervencióba. Mivel ez az eltérés már nem alkalmazható a pályázati eljárásokra 2002 második negyedévében, ezért az 1627/89/EGK rendeletet ennek megfelelően módosítani kell.
(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 562/2000/EK rendelet (10) bekezdése első mondata ellenére semmilyen pályázatot nem lehet benyújtani 2002 márciusának negyedik keddjén.
2. cikk
(1) Az 1627/89/EGK rendelet melléklete helyébe e rendelet melléklete lép.
(2) Az 562/2000/EK rendelet 16. cikke (2) bekezdése ellenére 2002 második negyedévének második pályázati eljárására vonatkozó szállítási időszak 24 naptári nap.
3. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
A 2. cikket a 2002 második negyedévében megnyitott pályázati eljárásokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. március 19-én.

Labels: 3
9
17
15